Source: http://www.frf.ro/galerie/ssc-farul-este-lider-pentru-cel-putin-o-zi-in-timp-ce-petrolul-52-sa-detasat-in-fruntea-seriei-a-treia-id23177-play10722.html
Timestamp: 2018-02-25 01:37:05+00:00

Document:
SSC Farul este lider pentru cel puţin o zi, în timp ce Petrolul 52 s-a detaşat în fruntea seriei a treia | Galerie Foto
SSC Farul este lider pentru cel puţin o zi, în timp ce Petrolul 52 s-a detaşat în fruntea seriei a treia
publicat Sambata, 04 Noiembrie 2017 • Mihai Andrieş	Foto: farul.ro
Runda a 11-a a debutat vineri cu 13 partide, cele mai multe, patru la număr, disputându-se în seria a treia. Restul etapei se va disputa sâmbătă cu începere de la ora 14:00.
Scorul zilei s-a consemnat la Alba Iulia, acolo unde Unirea 1924 a stabilit recordul seriei a cincea, 10-0 cu Viitorul Ghimbav, într-un meci în care Lăsconi a marcat de trei ori, iar Selagea şi Andrei David de câte două ori. Tot în seria a cincea s-a mai consemnat şi un egal, 1-1, în duelul dintre CS Iernut şi Sănătatea Cluj.
În seria a patra, toate partidele s-au încheiat cu goluri doar pentru câte o echipă. Dacă CSM Lugoj a învins, pe teren propriu, cu 2-0 pe Naţional Sebiş, în schimb Internaţional Băleşti şi Cetate Deva s-au impus în deplasare, la CNP Timişoara (1-0), respectiv Becicherecu Mic (5-0).
Petrolul 52 s-a distanţat la patru puncte
În condiţiile în care ultima clasată pe podium, Voinţa Turnu Măgurele, a stat, Petrolul 52 şi AFCM Alexandria au avut ocazia de a se distanţa de ea în clasament. De această oportunitate a profitat doar liderul, care a învins pe CS Mioveni 2 cu 3-0, în timp ce gruparea teleormăneană a reuşit doar un egal în deplasarea de la Bradu.
În urma acestor rezultate, prahovenii s-au distanţat la patru puncte de AFCM Alexandria şi la şapte de Voinţa Turnu Măgurele, toate cele trei având acelaşi număr de meciuri jucate.
SSC Farul a preluat şefia seriei a doua
Vineri a avut loc pe sinteticul bazei Arcom din Bucureşti derby-ul dintre satelitul celor de la FCSB şi nou-promovata SSC Farul, primele două clasate în afara podiumului, în ordine inversă. Cu experimentatul Pătulea în avanposturi, care a reuşit o dublă, constănţenii au învins cu 4-1 o echipă din care nu au lipsit Golofca, căpitan şi autor al unui gol, De Amorim şi Pleaşcă.
Constănţenii au urcat pe primul loc în clasamentul seriei a doua, acolo unde vor staţiona cel puţin până la încheierea derby-ului dintre Metalul Buzău (locul 3) şi Progresul 1944 Spartac (locul 1) şi a duelului dintre Delta Dobrogea şi Axiopolis (locul 2).
În sfârşit, în seria I, gazdele s-au impus fără a primi gol, CSM Paşcani câştigând cu 7-0 duelul cu Metalosport, iar CSM Roman cu 2-0 pe cel cu CSM Focşani 2007.
Iată programul rundei a unsprezecea şi rezultatele de până acum:
CSM Paşcani - Metalosport Galaţi 7-0
CSM Roman - CSM Focşani 2007 2-0
FCSB 2 - ASSCS Farul Constanţa 1-4
Sportul Chiscani - Agricola Borcea 0-2
Unirea 04 Slobozia - FC Voluntari 2
Atletic Bradu - AFCM Alexandria 1-1
CS Mioveni 2 - ACS Petrolul 52 0-3
AFC Astra 2 - Concordia Chiajna 2 2-0
Viitorul Domneşti - CS Tunari 1-1
Nuova Mama Mia Becicherecu Mic - CNS Cetate Deva 0-5
Centrul Naţional de Pregătire Timişoara - Internaţional Băleşti 0-1
CSM Lugoj - Naţional Sebiş 2-0
Unirea 1924 Alba Iulia - Viitorul Ghimbav 10-0
CS Iernut - Sănătatea Cluj 1-1
LIGA 3 • acum 37 zile

References: CSM 
 CSM 
 CSM 
 CSM 

CSM 

CSM 
 CSM 

CSM